Phimosis

Phimosis (from Greek φίμωσις phimōsis 'muzzling') be a condition insyd wich de foreskin of de penis no fi stretch to allow am to be pulled back past de glans. A balloon-like swelling under de foreskin fi occur plus urination. Insyd teenagers den adults, e fi result in pain during an erection, buh otherwise e no be painful. Those wey be affected be at greater risk of inflammation of de glans, dem know as balanitis, den oda complications.

Insyd infancy, dem dey consider phimosis physiological (normal). At birth, de foreskin be naturally adhere to de glans, wey e no fi be retracted. As de kiddie dey age, insyd chaw cases, de foreskin go naturally detach. Insyd young boys, e be normal dem no fi be able to pull back de foreskin at all. Over 90% of cases resolve by de age of seven, although full retraction dey still prevent by balanopreputial adhesions insyd over half at dis age. Occasionally, phimosis fi be caused by an underlying condition such as scarring secof balanitis anaa balanitis xerotica obliterans. Dis typically fi be diagnosed by seeing scarring of de opening of de foreskin.

Generally, dem no dey consider treatment necessary unless de foreskin still no fi be retracted by de age of 18. Dem for no attempt efforts to pull back de foreskin during de early years of a young male ein life. For those in whom de condition no dey improve further, dem fi give time anaa a dem fi use steroid cream make dem attempt to loosen de tight skin. If dis method, dem combine plus stretching exercises, no be effective, then dem fi recommend oda treatments such as circumcision. A potential complication of phimosis be paraphimosis, wer de tight foreskin cam be trapped behind de glans.

 References 

 External links 

 Phimosis, by the University of California, San Francisco Urology department

Category:Circumcision debate
Category:Penis disorders
Category:Translated from MDWiki